Israela Ministerio pri Kulturo kaj Sporto

La Ministerio pri Kulturo kaj Sporto (; , proksimuma prononco ) estas la israela ministerio pri kulturo kaj sporto respondeca por ŝtata subteno de tiuj du fakoj da sociaj servoj en Israelo. Ĝia ĉefsidejo estas en Tel-Avivo, sed ĝi havas ankaŭ postan adreson je 2 Agudat Sport HaPoel (אגודת ספורט הפועל), Jerusalemo 9695102. 

En la historio de la lando ekde 1948, la ministerio en multaj jaroj komuna kun la nuna Ministerio pri Edukado en Jerusalemo. Nomoj de la komuna ministerio estis Ministerio pri Edukado kaj Kulturo (1949–1977, 1984–1990, 1992–1993) kaj Ministerio pri Edukado, Kulturo kaj Sporto (1977–1984, 1990–1992, 1993–1999, 2003–2006).

Ŝtata subteno de kulturaj agadoj en Israelo inkluzivas ekzemple subtenon de kino (ne nur la vivteno de komunumaj kinejoj, sed ankaŭ la produktado de israelaj filmoj), teatro, muziko kaj ankaŭ de vidaj artistoj kiel pentristoj, desegnistoj aŭ skulptistoj. Kompreneble estas sociaj servoj kiuj havas samtempe dimensiojn de kulturo kaj de eduko, ekzemple kiam temas pri ĥoroj aŭ orkestroj principe malfermaj al ĉiuj sufiĉe talentaj civitanoj, inter tiuj ankaŭ specialaj ĥoroj kaj orkestroj por infanoj kaj adoleskuloj, do laŭ aĝo limigitaj, kiam temas pri muziklernejoj kaj konservatorioj, aŭ pri edukaj muzeoj, ekzemple specife artaj muzeoj.

Ŝtata subteno de la principe en civitanaj asocioj organizitaj sportoj kaj atletikaj aktivecoj en Israelo inkluzivas, interalie, subtenon de komunumaj sportejoj kaj sportaj kluboj, sed ankaŭ de israelaj atletoj kaj organizadon de israela partopreno en internaciaj sporteventoj kiel la Olimpikoj. Tiucele la ministerio aparte subtenas la Israelan Olimpikan Komitaton.

 Eksteraj ligiloj 

  (, , , ,  kaj )
 Oficiala paĝo en la retejo Facebook ()

Kategorio:Registaro de Israelo
Kategorio:Israelaj ministroj
Kategorio:Sporto en Israelo
Kategorio:Kulturo de Israelo